ผมมาเชียงใหม่หลายครั้ง  แต่ละครั้งที่จะเดินทางกลับมาขึ้นเครื่อง ผมต้องแวะมาเติมพลังที่ร้านนี้เสมอ  ร้านนี้ตั้งอยู๋ในสโมสรซึ่งเป็นส่วนหนึ่งของบ้านพักวิทยุการบินฯ  ผมชอบร้านนี้ตรงนี้บรรยากาศดี เห็น Landscape ของบ้านพักและสระน้ำที่สวยงาม  แม้จะสร้างมานานเป็นสิบปี  แต่บรรยากาศก็ยังดีอยู่

ส่วนเรื่องของอาหาร มีเมนูเด็ดของทางร้านเพียบ ไม่ว่าจะเป็นแกงคั่วหอยขมสูตรเด็ดของทางร้าน มาร้านนี้ต้องแนะนำเลยครับ  เพราะพ่อครัวเค้าจะบรรจงแกะหอยล้างให้สะอาดทุกตัว  และต้มกับแกงคั่วสูตรเข้มข้น  ที่ใครลองก็ติดใจ

เมนูต่อมาจะเป็นปลาทับทิมทอดสมุนไพร  นี่ก็อร่อย กรอบ น้ำจิ้มก็เด็ด

และต่อมาเป็นเห็ดหอมทอดซีอิ้ว  เห็ดหอมธรรมดาที่ไม่ธรรมดาจริง ๆ 

ส่วนส้มตำข้าวโพดทะเล นี่ก็ต้องสั่ง เพราะทำได้น่าทาน และตัดเลี่ยนได้ดีครับ

เมนูอื่น ๆ อร่อยหมด  ไม่ว่าจะเป็นออเดริฟเมือง หรืออาหารอื่น ๆ ที่สำคัญราคามิตรภาพมาก ๆ เลยครับ ^^